गएको अगस्ट १२ मा नेपालमा पनि सरकारले औपचारिक रुपमा अन्तर्राष्ट्रिय युवा दिवस मनायो । त्यस दिन सरकारका मन्त्रीहरुले राष्ट्रनिर्माणमा युवाको भूमिकाबार खुब चर्का भाषण गरे । अनि सरकारले युवाकेन्द्रित नीति ल्याउन लागेको चर्चा पनि सुनियो । तर, यस वर्ष पनि विगतमा जस्तै गफ गरियो । तर, साँच्चिकै युवाकेन्द्रित नीति तथा कार्यक्रम ल्याउन भने सरकारले कहिल्यै पहल गरेको देखिँदैन । त्यसो त अहिले मुलुक विकास निर्माणको तीव्र पर्खाइमा रहेको छ । यस्तो अवस्था आफैँमा उत्पादनशील अवस्था हो । अनि यो पुस्ताले मुलुकको आर्थिक विकास र समृद्धिका लागि प्रत्यक्ष योगदान दिन पाउने अवसर पनि छ ।
